open-index/open-wikipedia-markdown huggingface dataset:
FM – rock-kanava

**FM – rock-kanava** (*FM*) on John A. Alonzon ohjaama yhdysvaltalainen musiikkielokuva vuodelta 1978. Ezra Sacksin käsikirjoittama elokuva kertoo 1970-luvun rockpainotteisesta radioasemasta Yhdysvalloissa.

## Rooleissa

## Vastaanotto
*FM* jatkoi *[[Saturday Night Fever – lauantai-illan huumaa]]* -elokuvan (1977) aloittamaa rockelokuvien trendiä, mutta ei menestynyt kovin hyvin teattereissa.

## Lähteet
Ilmari Merenlinna

**Ilmari Kustaa Merenlinna** (4. lokakuuta 1899 Naantali – 6. joulukuuta 1976) oli suomalainen päätoimittaja.

Ilmari Merenlinnan vanhemmat olivat  raatimies Kyösti Merenlinna (Sjöstedt) ja Iida Maria Fredrika Hegelberg ja puoliso vuodesta 1929 Sally Linnea Lundgren. Merenlinna tuli ylioppilaaksi 1919 ja valmistui filosofian kandidaatiksi 1928. Hän teki useita opintomatkoja Baltian maihin, Skandinaviaan ja Keski-Eurooppaan. Merenlinna oli *[[Uusi Aura|Uuden Auran]]* toimittaja vuodesta 1922–1964 ja päätoimittaja 1937–1952. *[[Uusi Suomi|Uuden Suomen]]* Turun aluetoimittaja hän oli 1964–1966. Merenlinna oli Turun verkkopalloseuran perustajia 1928 ja seuran sihteeri 1959–1961.

## Lähteet
Pöytätennis kesäolympialaisissa 2020

**[[Pöytätennis|Pöytätenniksessä]]** kilpailtiin **[[kesäolympialaiset 2020|Tokion 2020 kesäolympialaisissa]]** yhdeksättä kertaa. Ottelut käytiin 24. heinäkuuta – 6. elokuuta. Ottelut pelattiin Tokyo Metropolitan Gymnasiumilla. Naisille ja miehille oli kummallekin kaksin- ja joukkuepeli. Näiden lisäksi Tokiossa kilpailtiin ensimmäisen kerran olympiahistoriassa sekanelinpelissä.

Kaksinpeleihin osallistui 64–70 urheilijaa ja joukkue- ja nelinpeleihin 16 joukkuetta.

Menestynein maa oli Kiina, joka voitti viidestä kilpailusta neljä ja yhteensä 7 mitalia. Vain Japani pystyi voittamaan Kiinan sekanelinpelissä.

## Aikataulu
Lähde:

## Mitaliyhteenveto

### Kilpailutapahtumat

## Lähteet
Dengfengin historialliset monumentit "Taivaan ja maan keskellä"

**Dengfengin historialliset monumentit "Taivaan ja maan keskellä"** ovat kahdeksan rakennusryhmää Kiinan Dengfengin kaupungin lähistöllä Henanin maakunnassa. Ne ovat Unescon maailmanperintöluettelossa vuodesta 2010. Rakennukset ovat valmistuneet yhdeksän dynastian aikana, ja liittyvät uskontoon, tieteeseen ja koulutukseen. 

Kohteet ovat
#Taishi Quen portit, Zhonguen temppeli
#Shaoshi Quen portit
#Qimu Quen portit
#Songyen temppeli ja pagoda
#Shaolin luostarin rakennukset
#Huishan temppeli
#Songyang Akatemia
#Gaochengin observatorio

Ne sijaitsevat lähellä Songshania, yhtä Kiinan pyhistä vuorista. Sitä pidettiin paikkana, jossa on yhteys taivaan ja maan välillä, ja jossa tehdyt tähtitieteen havainnot olisivat ainoita oikeita. Keisarit käyttivät tätä vahistamaan asemaansa.

## Lähteet

## Aiheesta muualla
Kaipingin diaolout

**Kaipingin diaolout** ovat Kiinan Jiangmenin alueen maalaiskylien puolustamiseksi rakennettuja monikerroksisisa rakennuksia. Kaksikymmentä tornia, jotka muodostavat neljä ryhmää, on ollut Unescon maailmanperintöluettelossa vuodesta 2007. Torneja on kolmea perustyyppiä: vartiotorneja, kyläläisten yhdessä pakopaikaksi rakentamia ja varakkaiden perheiden asuinrakennuksina olleita dialouita. Kaikkiaan torneja on noin 1800.

## Lähteet

## Aiheesta muualla
Chengjiangin fossiilialue

**Chengjiangin fossiilialue** on 512 hehtaarin kukkula-alue Yunnanin maakunnassa Kiinassa. Sieltä on löydetty erittäin monipuolinen kokoelma kambrikauden fossiileita. Niistä on tunnistettu ainakin 196 lajia, jotka jakaantuvat 16 taksonomiseen ryhmään. Eliöiden jäänteet ovat säilyneet poikkeuksellisen hyvin, joten niistä voidaan tutkia sekä selkärankaisten että selkärangattomien kovia ja pehmeitä kudoksia. Ne kertovat monimutkaisen meriekosysteemin varhaisista vaiheista. Alue on ollut Unescon maailmanperintöluettelossa vuodesta 2012.

## Lähteet

## Aiheesta muualla
Pöytätennis kesäolympialaisissa 2020 – miesten kaksinpeli

**Miesten [[Pöytätennis kesäolympialaisissa 2020|pöytätenniksen]] kaksinpeli [[Kesäolympialaiset 2020|Tokion 2020 kesäolympialaisissa]]** pelataan 24.–30. heinäkuuta Tokyo Metropolitan Gymnasiumissa. Turnaukseen osallistuu 64–70 urheilijaa.

## Karsinnat
Olympiaturnaukseen pääsee monia eri karsintareittejä pitkin. 32 urheilijaa valitaan nelinpelijoukkueiden kautta siten, että jokainen nelinpeliin päässyt maa saa nimetä kaksi urheilijaa myös kaksinpeliin. Näiden lisäksi 22 urheilijaa pääsee maanosakohtaisten karsintojen kautta olympiaturnaukseen. Erillisen maailmanlaajuisen karsintaturnauksen kautta turnaukseen pääsee 2–8 urheilijaa. ITTF:n rankingin perusteella kilpailuihin pääsee 1–13 urheilijaa. Näiden lisäksi turnaukseen voidaan kutsua yksi urheilija. Yhdestä maasta ei saa osallistua kuin korkeintaan kaksi urheilijaa turnaukseen.

### Paikan varmistaneet urheilijat

## Lähteet
Maailman eläintarha- ja akvaariojärjestö

**Maailman eläintarha- ja akvaariojärjestö** (**WAZA**, eng. *World Association of Zoos and Aquaria*) on Maailmanlaajuinen eläintarhojen ja yleisöakvaarioiden kattojärjestö, jonka tarkoituksena on ohjata, kannustaa ja tukea eläintarhoja ja yleisöakvaarioita eläinten hoidossa ja hyvinvoinnissa sekä ympäristökasvatuksessa ja luonnonsuojelussa. 

Järjestö on perustettu vuonna 1935 Baselissa alun perin nimellä *International Association of Directors of Zoological Gardens* (IUDZG). Nykyinen nimi otettiin käyttöön vuonna 2000. WAZA:n pääkonttori on Barcelonassa. Järjestö on Kansainvälisen luonnonsuojeluliitto IUCN:n jäsen.

## Jäsenet

WAZAan kuuluu 24 kansallista tai alueellista järjestöä. 

* Afrikka
** Alueelliset järjestöt: PAAZAB (Pan African Association of Zoological Gardens, Aquaria and Botanical Gardens)
* Aasia
** Alueelliset järjestöt: SEAZA (South East Asian Zoos Association (SEAZA)
** Kansalliset järjestöt: Kiina, Intia, Indonesia, Japani, Pakistan, Thaimaa
* Australaasia/Oseania
** Alueelliset järjestöt: ZAA (Zoo and Aquarium Association)
* Eurooppa
** Alueelliset järjestöt: Euroopan eläintarha- ja akvaariojärjestö EAZA (European Association of Zoos and Aquaria)
** Kansalliset järjestöt: Itävalta, Tšekki / Slovakia, Tanska, Ranska, Saksa, Unkari, Italia, Alankomaat, Puola, Espanja, Ruotsi, Sveitsi, Iso-Britannia
* Latinalainen Amerikka
** Alueelliset järjestöt: ALPZA (Latin American Zoo and Aquarium Association), AMACZOOA (Association of Meso American and Caribbean Zoos and Aquaria)
** Kansalliset järjestöt: Brasilia, Kolumbia, Guatemala, Meksiko, Venezuela
* Pohjois-Amerikka
** Alueelliset järjestöt: AZA (American Zoo and Aquarium Association)
** Kansalliset järjestöt: Kanada

Lisäksi WAZAan jäseninä on 280 eläintarhaa. Suomalaisista eläintarhoista Korkeasaaren eläintarha on jäsen. Lisäksi noin 1300 eläintarhaa kuuluu WAZA:an omien paikallisten jäsenjärjestöjensä kautta. 

## Lähteet
Lauri Merikallio

**Lauri Aleksanteri Merikallio**, vuoteen 1906 **Hellman** (21. syyskuuta 1886 Oulu – 24. joulukuuta 1971 Helsinki) oli suomalainen opettaja, konsuli, kirjakauppias, koulun johtaja ja tietokirjailija. 

## Henkilöhistoria
Merikallion vanhemmat olivat kamreeri Alexander Hellman ja Edla Erika Åhlberg ja puoliso vuodesta 1922 Signe (Lilli) Astrid Masarin. Opettaja, luonnontutkija Einari Merikallio oli hänen veljensä. Lauri Merikallio tuli ylioppilaaksi 1906 ja valmistui filosofian kandidaatiksi 1912. Hän oli Itä-Hämeen opiston johtaja 1912–1913 ja Keski-Pohjanmaan kansanopiston 1913–1920. Suomen konsuli Haaparannalla Merikallio oli 1919–1926 ja Suomen Osuuskauppakoulun lehtori 1926–1943. Hän piti myös omistamaansa Turuntien kirjakauppaa vuodesta 1933, toimi vapaaehtoisena opettajana Helsingin keskusvankilassa ja julkaisi useita oppi- ja tietokirjoja.

## Julkaisuja
* *Keski-Pohjanmaan kansanopisto Haapavedellä, sekä sen rinnalla toimiva maamiestalvikurssi: toimintakertomukset lukuvuosilta 1914–1915, 1915–1916, 1916–1917 ja 1917–1918: Keski-Pohjanmaan kansanopisto ja vapaussotamme*, 1918
* *Edistysseurojen kirjanpito: 1. Kirjanpidon opas, 2. Mallisalkku, 3. Tilikirja, 4. Jäsenkirja, 5. Jäsenmaksun kuittikirja, 6. Iltamatodistusten kuittikirja*, 1919
* *Tietäjän nimitykset Vienan läänin kertovaisissa runoissa*, 1923
* *Äidinkielen opas: Suomen kielioppia kansakoulun käyneille*, 1940
* *Osuustoiminnasta meillä ja muualla*, 1940
* *Oma yhteiskuntamme: yhteiskuntaopas: 150 kuvaa ja piirrosta*, 1944
* *Suomen yhteiskunta ja valtio: opiskeluohjeet opintokerhoille*, 1944
* *Runoelmia*, 1948, Kaarlo Kramsu, toim. Lauri Merikallio
* *Kansantaloutemme peruspiirteet*, 1948
* *Runon veräjällä: kaunokirjallisuuden lukemisen opas*, 1951

## Lähteet
Mansikkamäki

**Mansikkamäki** on kylä Mäntyharjulla entisen Pertunmaan kunnan alueella. Kylä sijaitsee Pertunmaalta Hartolaan vievän Hartolantien varressa aivan Hartolan kunnanrajan kupeessa, noin 15 kilometriä Pertunmaan keskustasta. Maaseutukylä on erityisesti kunnostautunut maatilamatkailussa. Mansikkamäessä sijaitsevat mm. Mattilan maatilamatkailutila ja Vanhatalon lomamökit. Mansikkamäessä toimii myös Toivosen lihansavustamo.

## Lähteet
Tropicario

**Tropicario** on Helsingissä sijaitseva matelija- ja liskopainotteinen eläintalo. 

Yritys on perustettu 2000. Puisto toimi aiemmin Hämeenlinnassa, mutta pieniksi käyneiden eläintilojen vuoksi se joutui muuttamaan Helsingin Vallilaan, jossa se avattiin helmikuussa 2007.

Näyttelyssä on esillä maailman myrkyllisimpiä käärmeitä, suurikokoisia varaaniliskoja sekä lukuisia muita matelijoita. Eläintalon erikoisuus ovat suuret kuristajakäärmeet, joita on esillä enemmän kuin missään muualla Pohjoismaissa.

Tropicariossa syntyi mustavesivaraanin poikanen tiettävästi ensimmäistä kertaa maailmassa partenogeneettisesti eli neitseellisesti vuonna 2017 ja toistamiseen vuonna 2020.

## Lähteet

## Aiheesta muualla
Tusi-kohteet

**Tusi-kohteet** () ovat heimopäälliköihin liittyviä arkeologisia kohteita Kiinan vuoristoisessa lounaisosassa. Kolme kohdetta, Laosicheng, Tangya ja Hailongtun, ovat olleet Unescon maailmanperintöluettelossa vuodesta 2015. 

Tusien asema perustui etnisten vähemmistöjen perinteisiin, mutta Kiinan keskushallinto nimitti tusit 1200-luvulta 1900-luvun alkuun. Laosichengin ja Hailongtunin tusit olivat vaikutusvaltaisia, Tangyassa oli vähempiarvoinen tusi.

## Lähteet

## Aiheesta muualla
Yleisurheilu kesäuniversiadeissa 1973

**Vuoden [[Kesäuniversiadit 1973|1973 kesäuniversiadeissa]] yleisurheilussa** järjestettiin 38 kilpailutapahtumaa, miehille 21 ja naisille 13. Kisapaikkana oli Leninin keskusstadion Moskovassa, joka nykyään tunnetaan Lužniki-areenana.

Kilpailuihin osallistui 12 suomalaista, joissa Mona-Lisa Pursiaisen menestys oli loistava eli mestaruudet niin 100 kuin 200 metrillä. Pursiaisen juoksema 200 metrin aika 22,39 on säilynyt lähes 50 vuotta Suomen ennätyksenä. Pistesijoille sijoittuivat lisäksi Pirjö Wilmi (4. 400 metriä ajalla 53,8), Markku Tuokko (5. kiekonheitossa 58,00), Christine Barck (5. kuulantyöntö 15,66) ja Pekka Lappalainen (7. keihäänheitto 71,62).

## Mitalistit
### Miehet

### Naiset

## Mitalitaulukko

## Lähteet
*World Student Games (Universiade - Men)  - GBR Athletics
*World Student Games (Universiade - Women)  - GBR Athletics
Bogda Feng

**Bogda Feng** on Tienšanin vuoristossa Xinjiangin maakunnassa Kiinassa sijaitseva vuori. Vuoren korkeus on 5&nbsp;445 metriä ja prominenssi 4&nbsp;122 metriä.

## Lähteet
Beijing Ducks

**Peking Shougang** eli **Beijing Ducks** () on kiinalainen koripalloseura Pekingistä. Se pelaa kotiottelunsa Cadillac Arenalla.

Seura perustettiin vuonna 1956 nimellä *Pekingin miesten koripalloseura*, paikallinen Shougang-terästehdas tuli joukkueen sponsoriksi vuonna 1988 ja CBA-liigan perustamisen yhteydessä vuonna 1995 joukkue otti lisäksi lempinimekseen Beijing Ducks. Seura voitti Kiinan mestaruuden vuosina 2012, 2014 ja 2015, jolloin joukkueessa pelasi muun muassa entinen NBA-tähti Stephon Marbury.

## Tunnettuja pelaajia

*  Stephon Marbury
*  Randolph Morris
*  Justin Hamilton
*  Sun Yue

## Lähteet
* Seuran esittely  blog.sina.com.cn 

### Viitteet

## Aiheesta muualla
* Seuran esittely  CBA 
* Seura asia-basket.com-sivustolla
Kongur Tagh

**Kongur Tagh** on Pamirin vuoristossa Xinjiangin maakunnassa Kiinassa sijaitseva vuori. Vuoren korkeus on 7&nbsp;649 metriä ja prominenssi 3&nbsp;585 metriä.

## Lähteet
Liushi Shan

**Liushi Shan** on Kunlunin vuoristossa Xinjiangin ja Tiibetin maakuntien rajalla Kiinassa sijaitseva vuori. Vuoren korkeus on 7&nbsp;167 metriä ja prominenssi 1&nbsp;946 metriä.

## Lähteet
Zenon Kovalyk

**Zenon Kovalyk** (myös **Zenone**, **Zynovii** tai **Zynovij**; ; 18. elokuuta 1903 Ivatšiv Horišni, Galitsia, Itävalta-Unkari, nyk. Ternopilin alue, Ukraina – kesäkuu 1941 Lviv) oli kreikkalaiskatolilainen redemptoristi, pappi ja yksi Itä-Euroopan kommunistihallintojen alaisista marttyyreistä. Hän liittyi redemptoristeihin ja teki valansa 28. elokuuta 1926, otti vastaan filosofisen ja teologisen koulutuksensa Belgiassa ja palattuaan Ukrainaan hänet vihittiin papiksi 4. syyskuuta 1936. Hän teki työtä Volynissä, pidätettiin uskonsa takia 20. joulukuuta 1940 saarnatessaan Neitsyt Marian perisynnittömän sikiämisen juhlapyhänä ja vangittiin birgittalaisluostariin. Hirvittävien kidutuksien jälkeen hänestä tuli marttyyri kesäkuussa 1941 kommunistien toimesta. Hän eli seuraavien 4 paavien hallintokausien aikana: pyhä Pius X (1903–1914), Benedictus XV (1914–1922), Pius XI (1922–1939) ja Pius XII (1939–1958). Paavi Johannes Paavali II julisti hänet kunnianarvoisaksi 24. huhtikuuta 2001 ja Ukrainassa hän julisti hänet autuaaksi 27. kesäkuuta 2001, sekä hänen muistopäiväänsä vietetään 30. kesäkuuta.

## Lähteet
Bisque

**Bisque** on äyriäisistä ja kasviksista valmistettu ranskalainen sosekeitto. Bisque voidaan valmistaa myös kalasta, esimerkiksi lohesta.

## Katso myös
* Kasvissosekeitto

## Lähteet
Valkosaumakäärmeenpää

**Valkosaumakäärmeenpää** (*Channa burmanica*) on käärmeenpäiden (Channidae) heimoon kuuluva kalalaji. Banawari Lal Chaudhuri kuvaili lajin tieteelle vuonna 1919.

## Ulkonäkö ja koko
Pisin toistaiseksi tavattu yksilö on ollut 8 senttimetrin mittainen.

## Elinympäristö ja levinneisyys
Laji elää trooppisissa olosuhteissa. Sen uhanalaisuusluokitus on Kansainvälisen luonnonsuojeluliiton mukaan elinvoimainen.

## Lähteet
Honghen hanien riisipenkereet

**Honghen hanien riisipenkereet** on kulttuurimaisema Kiinan Yunnanin maakunnassa. Se on Unescon maailmanperintöluettelossa vuodesta 2013. Hanit ovat pengertäneet Hong-joen rannat ja Ailao-vuoren rinteet ja luoneet monimutkaisen kastelujärjestelmän 1300 vuoden aikana. He ovat myös luoneet integroidun viljelyjärjestelmän, johon kuuluvat puhvelit, nautakarja, ankat, kalat ja ankeriaat ja joka tukee alueen tärkeimmän viljelykasvin, punaisen riisin, tuotantoa. Asukkaat palvovat aurinkoa, kuuta, vuoria, jokia, metsiä ja muita luonnonilmiöitä, kuten tulta. He asuvat 82 kylässä, jotka sijaitsevat vuorenhuippujen metsien ja terassien välissä. Kylissä on perinteisiä olkikattoisia "sienitaloja". Riisiterassien kestävä maankäyttöjärjestelmä osoittaa poikkeuksellista harmoniaa ihmisten ja ympäristön välillä, sekä visuaalisesti että ekologisesti, ja se perustuu pitkäaikaisiin sosiaalisiin ja uskonnollisiin rakenteisiin. 

## Lähteet

## Aiheesta muualla
Kiinan danxia

**Kiinan danxia** on maisemamuoto, joka muistuttaa karstimaata, mutta syntyy kalkkikiven sijaan hiekkakivestä. Sen syntyyn vaikuttavat sekä tektoniset liikkeet että eroosio. Kuusi Kiinan danxia-aluetta on Unescon maailmanperintöluettelossa vuodesta 2010. Luetteloon päässeet alueet ovat Chisui, Taining, Langshan, Danxiashan, Longhushan ja Jianglangshan.

## Lähteet

## Aiheesta muualla
Guangdong Southern Tigers

**Guangdong Southern Tigers** on kiinalainen koripalloseura Dongguanista. Se pelaa kotiottelunsa Dongguan Basketball Centerissä.

Seura perustettiin vuonna 1993. Se on kahdeksalla mestaruudellaan (2004, 2005, 2006, 2008, 2009, 2010, 2011, 2013) Kiinan pääsarjan menestynein koripallojoukkue yhdessä Bayi Rocketsin kanssa. Seurassa on pelannut useita NBA-taustaisia pelaajia.

## Tunnettuja pelaajia

*  Yi Jianlian
*  Chen Jianghua
*  Du Feng
*  Su Wei
*  Wang Shipeng
*  Zhou Peng
*  Zhu Fangyu

## Lähteet
* Seuran esittely blog.sina.com.cn 

## Aiheesta muualla
* Seuran esittely  CBA 
* Seura asia-basket.com-sivustolla
Bayi Rockets

**Bayi Rockets** on kiinalainen koripalloseura Ningbosta. Se pelaa kotiottelunsa Youngor Arenalla.

Seura perustettiin vuonna 1955. Se on kahdeksalla mestaruudellaan (1995, 1996, 1997, 1998, 1999, 2000, 2001, 2003, 2007) Kiinan pääsarjan menestynein koripallojoukkue yhdessä Guangdong Southern Tigersin kanssa.

## Tunnettuja pelaajia

*  Wang Zhizhi
*  Li Nan
*  Wang Lei

## Lähteet
* Seuran esittely blog.sina.com.cn 

## Aiheesta muualla
* Seuran esittely  CBA 
* Seura asia-basket.com-sivustolla
Inkojen kulta

**Inkojen kulta** () on Clive Cusslerin vuonna 1994 julkaistu jännitysromaani. Suomeksi sen on kustantanut WSOY vuonna 1995 ja kääntäjänä toimi Jorma-Veikko Sappinen.
Sweetener World Tour

**Sweetener World Tour** on yhdysvaltalaisen laulaja-lauluntekijä Ariana Granden kolmas maailmankiertue, jolla hän konsertoi ympäri Pohjois-Amerikkaa ja Eurooppaa.  Konsertteja järjestettiin yhteensä 102, joista 72  Pohjois-Amerikassaja 30 Euroopassa. Grande konsertoi kiertueellaan myös ensimmäistä kertaa Suomessa, loppuunmyydyllä keikallaan |Hartwall Areenalla.  Kiertueella kuultiin pääosin *[[Thank U, Next]]* ja *[[Sweetener]]* -albumien kappaleita, sekä Granden hittejä edellisiltä levyiltä.

## Tausta
20. elokuuta 2018 Grande aloitti lyhyen The Sweetener Sessions -kiertueen, jonka tarkoituksena oli mainostaa Granden uutta albumia *[[Sweetener]]iä*. 24. lokakuuta 2018 Grande ilmoitti järjestävänsä kolmannen maailmankiertueen, joka alkaisi Pohjois-Amerikasta vuoden 2019 maaliskuussa. 14. joulukuuta 2018 Grande ilmoitti kiertueen toisen osan jatkuvan Euroopassa. Euroopan kiertueellaan Grande esiintyi ensimmäistä kertaa Suomessa Helsingin Hartwall Areenalla 5. lokakuuta 2019.

## Kappalelista
 

Esitetyt kappaleet Suomen konsertissa:

#"Raindrops (An Angel Cried)"
#"God Is a Woman"
#"Bad Idea" 
#"Break Up with Your Girlfriend, I'm Bored"
#"R.E.M"
#"Be Alright"
#"Sweetener"/"Successful"
#"Side to Side"
#"7 Rings"
#"Love Me Harder" / "Breathin"
#"Needy"
#"Fake Smile"
#"Make Up"
#"Right There" / "You'll Never Know" / "Break Your Heart Right Back"
#"NASA"
#"Tattooed Heart"
#"Everytime"
#"The Light Is Coming"
#"Into You"
#"Dangerous Woman"
#"Break Free"
#"No Tears Left to Cry"
#"Thank U, Next"

## Kiertueaikataulu

## Peruutetut konsertit

## Lähteet
Huumeinen elämä

**Huumeinen elämä** (*Ett anständigt liv*) on Stefan Jarlin käsikirjoittama, tuottama ja ohjaama ruotsalainen dokumenttielokuva vuodelta 1979. Se on Jarlin toinen elokuva syrjäytyneistä ystävistään, ensimmäinen oli vuosikymmen aiemmin valmistunut dokumentti teini-ikäisistä pojista nimeltä *Dom kallar oss mods* (1968). 1970-luvun mittaan siinä esiintyneiden nuorten miesten syrjäytyminen on pahentunut ja päihderiippuvuus edennyt hasiksesta ja morfiinista heroiiniin. 

Elokuva koostuu haastatteluista, edellisen elokuvan kohtausten takaumamaisesta käytöstä sekä dokumentaarisesta kuvamateriaalista miesten kiertelystä asemilla, putkassa, rahanhankintakeikoilla ja päihdehuollossa,   Päähenkilöinä ovat ”Stoffe” Svensson ja tätä vähän paremmin selviytynyt Kenta, sekä molempien naisystävät, lapset ja vanhemmat.

Elokuva herätti edeltäjänsä tavoin Ruotsissa yhteiskunnallista keskustelua syrjäytymisestä, joka ei koskenut vain maahanmuuttajia vaan Jarlin osoittaman näkökulman mukaan myös syntyperäisiä ruotsalaisia.

Samoja ihmisiä seurasi vielä vuonna 1993 valmistunut *[[Kapinallisten perintö]]* (Det sociala arvet) ja lyhytelokuva *Epilog* (2006), joka päätti Jarlin neliosaiseksi muodostuneen ”trilogian”.

## Lähteet
Tomort

**Tomort** on Tienšanin vuoristossa Kiinan Xinjiangin maakunnassa sijaitseva vuori. Vuoren korkeus on 4&nbsp;886 metriä ja prominenssi 3&nbsp;243 metriä.

## Lähteet
Xuelian Feng

**Xuelian Feng** on Džengiš Tšokusun vuoristossa Kiinan Xinjiangin maakunnassa sijaitseva vuori. Vuoren korkeus on 6&nbsp;627 metriä ja prominenssi 3&nbsp;068 metriä.

## Lähteet
Chakragil

**Chakragil** (myös **Chagragil**) on Kunlunin vuoristossa Kiinan Xinjiangin maakunnassa sijaitseva vuori. Vuoren korkeus on 6&nbsp;760 metriä ja prominenssi 2&nbsp;934 metriä.

## Lähteet
Borgora

**Borgora** on Kunlunin vuoristossa Kiinan Xinjiangin maakunnassa sijaitseva vuori. Vuoren korkeus on 5&nbsp;248 metriä ja prominenssi 2&nbsp;576 metriä.

## Lähteet
Marja Kivilehto

Marja Kivilehto (s. 1965-2026) oli suomalainen käännöstutkija, opetuksen tutkija, kielen tutkija ja yliopistonlehtori Tampereen yliopistossa, jossa hän on myös väitellyt filosofian tohtoriksi.  Kivilehto on tutkinut laajasti auktorisoitua kääntämistä ja sen arviointia, sekä tehnyt muutosehdotuksia auktorisoidun kääntäjän kokeeseen. 

## Julkaisut ja artikkelit

Kääntämisen opettaminen, oppikirjatekstit ja erikoisalojen tekstit ovat Kivilehdon pääasiallisia tutkimusintressejä. Kivilehto on julkaissut tieteellisiä artikkeleita niin suomeksi, ruotsiksi, kuin myös englanniksi ja hänen artikkeleitaan on julkaistu monipuolisesti erilaisilla julkaisualustoilla, aina ruotsinkielisistä historiantutkimuksen julkaisuista käännösalan englanninkielisiin julkaisuihin. 

### Koulutuksen tutkimus

Kivilehdon väitöskirja käsitteli kääntämisen opettajien tietoperustaa. Väitöskirjassa selvitettiin kahdeksan opettajan tietoperustaa asiantuntijuuden näkökulmasta. 

Kivilehto on kuitenkin paneutunut pedagogisiin teemoihin myös kääntämisen tutkimuksen ulkopuolella. Kivilehto on käsitellyt historianopettajien opetusta ruotsinkielisissä kouluissa yhteistyössä pohjoismaisia kieliä. Lisäksi hän on kirjoittanut englanniksi historian oppikirjojen kääntämisestä Translation Journal (mTm) -julkaisuun. 

### Auktorisoidun kääntämisen tutkimus

Kivilehto on tutkinut paljon auktorisoitua kääntämistä. Tutkimuksissaan hän on käsitellyt muun muassa auktorisoiden kääntäjien koulutusta. Tutkimuksessaan Kivilehto on käsitellyt sitä, kuinka hyvin kääntäjänkoulutus vastaa auktorisoidun kääntämisen kokeen käännösongelmatehtäviä. Lisäksi hän on käsitellyt auktorisoidun kääntäjän kokeen käännöstehtävien arviointikriteereitä ja niiden soveltamista.   

Vuonna 2018 Kivilehto on yhdessä Leena Salmen kanssa kirjoittanut luvun teokseen Legal Translation and Court Interpreting: Ethical Values, Quality, Competence Training, jossa he ehdottavat auktorisoidun kääntäjän kokeen uudistamista, vertaillen Suomen koetta USA:n auktorisoidun kääntäjän kokeeseen. Artikkelissaan he ehdottavat holistisempaa lähestymistapaa auktorisoidun kääntäjän testaukseen nykyisen virhekeskeisen lähestymistavan sijaan.   

## Muu toiminta

Tutkimusten laatimisen ja yliopistonlehtorina toimimisen lisäksi Kivilehto on toiminut Mikhail Mikhailovin johtaman Computer-Based Studies of Specialised Texts and Terminology-tutkimusryhmän jäsenenä osana Tampereen yliopiston yhteydessä toimivaa monitieteistä kielten ja kulttuurien tutkimuskeskusta PLURALia.  

Kivilehto on toiminut Kääntämisen ja tulkkauksen tutkimuksen symposiumin (KäTun) verkkojulkaisun MikaELin toimittajana vuodesta 2013 lähtien. 

Yliopistonlehtorina Kivilehdon vastuuoppialat ovat monikielisen viestinnän ja käännöstieteen opinnot, ruotsi työkielenä.

## Julkaisuja

## Lähteet

* Annikki Liimatainen, Arja Nurmi, Marja Kivilehto, Leena Salmi, Anu Viljanmaa & Melissa Wallace (toim.) . Translation and Court Interpreting: Ethical Values, Quality, Competence Training. 2017 Frank & Timme GmbH 

### Viitteet
Göran Westerlund

**Viktor Göran Gustaf Westerlund** (29. kesäkuuta 1922 Helsinki – 2. helmikuuta 2019 Helsinki) oli suomalainen juristi ja kirjailija.

## Elämä
Göran Westerlund kirjoitti ylioppilaaksi Svenska Normallyceumista 1941 ja aloitti asepalveluksensa saman vuoden syksyllä. Rintamavuosien jälkeen hän aloitti oikeustieteen opinnot Helsingin yliopistossa, valmistui juristiksi 1947 ja sai varatuomarin arvon 1951. Työuransa Westerlund teki Svenska handelshögskolanissa, jossa hän aloitti sihteerinä 1951 ja toimi hallintojohtajana 1972–1985. Hän hoiti myös lukuisia luottamushtehtäviä muun muassa Helsingin lastensuojelulautakunnassa 1949–1959, oikeusapulautakunnassa 1969–1980 ja Folkhälsanissa 1969–1982. Eläkkeelle jäätyään hän osallistui ruotsinkielisten sotaveteraanien järjestötoimintaan ja julkaisi useita sotakirjoja.

## Teoksia
**Svenska handelshögskolan : Återblick på en 75-årig utveckling* (1984)
**Sjemenskiavsnittet : En bok om ett frontavsnitt under fortsättningskriget, hur det etablerades, byggdes ut, försvarades och slutligen utrymdes* (1992)
**Tienhaara : Finlands lås* (1995)
**Frontsoldaterna blir krigsveteraner : Helsingfors svenska krigsveteraner r.f. Förhistoria och verksamhet 1967–2007* (2007)
**Finland överlevde : Finlands krig 1939–1945 i ord och bild* (2007)
**Vårt liv vid fronten : Miljöer och vardagar* (2010)

## Lähteet
Piao Dongyi

**Piao Dongyi** (s. 11. toukokuuta 1947) on kiinalainen uransa päättänyt alppihiihtäjä.

Vuoden 1980 talviolympialaisissa Piao sijoittui pujottelussa 34:nneksi ja suurpujottelussa 50:nneksi.

## Lähteet
Sauyr Zhotasy

**Sauyr Zhotasy** on Saurin vuoristossa Kiinan Xinjiangin maakunnan ja Kazakstanin rajalla sijaitseva vuori. Vuoren korkeus on 3&nbsp;840 metriä ja prominenssi 3&nbsp;252 metriä.

## Lähteet
Eritrean itsenäisyyssota

**Eritrean itsenäisyyssota ** oli Etiopian hallituksen ja Eritrean separatistien välinen konflikti, joka alkoi syyskuussa 1961 ja päättyi toukokuussa 1991. 

Etiopia oli vaatinut Eritrean aluetta vuodesta 1941 asti, kun kummatkin alueet vapautuivat Italian miehityksestä. Vuonna 1952 Eritreasta tuli osa Etiopian ja Eritrean liittovaltiota. Vuonna 1961 Eritreassa perustettiin itsenäisyysliike, jota johti Eritrean vapautusrintama (ELF).

Etiopian vallankumouksen seurauksena perustettiin Derg, joka oli marxistis-leninistinen valtio. Tämän jälkeen Eritrean itsenäisyyssodasta tuli osa Etiopian sisällissotaa ja kylmää sotaa. Derg sai tukea Neuvostoliitolta, Kuubalta ja muilta toisen maailman valtioilta taistelussa separatisteja vastaan.

Neuvostoliitto lakkasi tukemasta Etiopiaa 1980-luvulla, jonka seurauksena EPLF löi Etiopian joukot toukokuussa 1991.

EPRDF löi EPLF:n tuella Etiopian demokraattisen kansantasavallan kuukautta myöhemmin. Huhtikuussa 1993 Eritrean kansa äänesti lähes yksimielisesti itsenäisyyden puolesta.
HMS Erebus

**HMS Erebus** voi tarkoittaa seuraavia Yhdistyneen kuningaskunnan merivoimien aluksia:

* HMS ''Erebus'', vuonna 1807 vesille laskettu sota-alus
* HMS ''Erebus'', vuonna 1826 vesille laskettu napa-alueiden tutkimusalus
* HMS ''Erebus'', vuonna 1869 nimellä HMS *Invincible* vesille laskettu Audacious-luokan taistelulaiva
* HMS ''Erebus'', vuonna 1916 vesille laskettu Erebus-luokan monitorialus
Tuhatvuotinen muna

**Tuhatvuotinen muna** (, pinyin *pídàn,* kirjaimellisesti 'nahkamuna') on kiinalainen linnunmunista valmistettava ruokalaji. Munat valmistuvat suolassa ja kalkissa säilömällä ja nimestä huolimatta valmistukseen menee vain joitakin viikkoja tai kuukausia. Valmis muna on muuttunut väriltään ruskehtavasta vihertäväksi ja sille on tyypillistä ammoniakin haju. Kiinalaisessa keittiössä munia valmistetaan kotona, myydään kaupoissa ja tarjoillaan ravintoloissa.

## Valmistus

Nimestään huolimatta tuhatvuotisen munan valmistamiseen ei kulu vuosisatoja tai edes vuosia. Tyypillisen perinteisen valmistusmenetelmän mukaan munat lisätään mustalla teellä, kalkilla, suolalla ja tuoreella tuhkalla täytettyyn päivän ajan jäähtyneeseen vatiin. Munat voivat olla kanan-, hanhen tai viiriäisen munia. Munat ovat valmistuneet, kun niitä on säilötty vadissa seitsemästä viikosta viiteen kuukauteen.

Valmistukseen kuluvaa aikaa voidaan nopeuttaa nykyaikaisemmilla menetelmillä esimerkiksi kemikaaleja lisäämällä. Joitakin kiinalaisia yrityksiä on suljettu niiden käytettyä valmistukseen myrkyllistä kuparisulfaattia.

## Käyttö

Valmiin tuhatvuotisen munan väri vaihtelee hieman valmistusasteen mukaan. Hyvin valmistetussa munassa on suhteellisen suuri keltuainen, jonka väritys voi olla vihertävän kellertävä. Keltuaisessa voi olla myös ruskean ja sinisen sävyjä. Valmiille munille tyypillistä on myös ammoniakin haju. Munien maku on varsin erilainen kuin haju. Makua on kuvailtu esimerkiksi samettiseksi, kermaiseksi ja meheväksi. Munia voidaan syödä aamiaisesta alkaen päivän millä tahansa ruokailulla. Munia käytetään paitsi sellaisenaan, myös muiden ruokalajien kuten piiraiden valmistukseen. Nykyisin munia valmistetaan myös kotien ulkopuolella. Niitä myydään tavallisissa kaupoissa ja tarjoillaan ravintoloissa. Joitakin tahoja on ruokalajin säilymisen kannalta huolettanut munien suosion hiipuminen etenkin nuorempien ikäluokkien keskuudessa.

## Historia
Tuhatvuotisen munan syntytarinaa ei tunneta varmasti. Yhden tarinan mukaan ruokalajin keksi eräs kiinalainen maanviljelijä, joka oli löytänyt hanhenmunia, jotka olivat säilyneet luonnollisesti mutaisessa ja kalkkisessa vedessä. Huomattuaan munien olevan syömäkelpoisia, maanviljelijä alkoi kehittää menetelmiä saman toistamiseksi keittiössä. Ensimmäiset tunnetut merkit tuhatvuotisten munien valmistuksesta ovat noin 500 vuoden takaa Ming-dynastian hallitseman Kiinan ajoilta.

## Lähteet

## Aiheesta muualla
Restaurointi (elokuva)

**Elokuvien restaurointi** viittaa elokuvien ennallistamista alkuperäiseen muotoon. Vanhat filmit ovat kuluvaa materiaalia, ja monia vanhoja elokuvia joudutaan puhdistamaan ja korjaamaan. Niistä tehdään usein samalla digitaalinen versio.

Elokuvien tallentamiseen käytettiin vielä 1940-luvulla nitroselluloosaa, joka on epävakaata ja herkästi syttyvää materiaalia. Se myös kuluu ja muuttuu lopulta pölyksi. Selluloosa-asetaatti syrjäytti 1950-luvulla nitroselluloosan. Asetaatti on turvallisempaa, mutta sekin on kuluvaa materiaalia.

Restauroinnin ensimmäinen vaihe on etsiä elokuvasta puhtain olemassaoleva kopio. Täydellisessä tilanteessa se on alkuperäinen negatiivi. Harvinaisissa elokuvissa kopio joudutaan usein valitsemaan vain muutamien versioiden joukosta. Suosituissa elokuvissa alkuperäinen negatiivi saattaa puolestaan olla huomattavan kulunut, sillä siitä on otettu sen historian aikana useita kopioita. Restauroinnissa pyritään kopiosta poistamaan muun muassa roskat ja korjaamaan liitokset ja repeämät. Joskus tuhoutuneita kohtia joudutaan paikkaamaan muista materiaaleista. Kun filmimateriaali on puhdistettu ja korjattu, siitä tehdään digitaalinen versio. Filmin lisäksi elokuvien restauroinnissa myös äänimateriaali entisöidään.

## Lähteet

## Aiheesta muualla

* How Old Movies Are Professionally Restored *Insider* -lehden video. 9 min. 
* Film restoration: Saving our cinema heritage Martin Scorsese ym. kertovat työstään vanhojen elokuvien restauroimiseksi. CBS Sunday Morning. Video, 8 min. 
* The Man Who Knew Too Much - Restoration Demonstration Criterion Collection -yhtiön video Hitchcockin elokuvan restaurointiprosessista. 5 min.
Child’s Play (vuoden 2019 elokuva)

**Child’s Play** on vuonna 2019 ensi-iltansa saanut yhdysvaltalainen kauhuelokuva, jonka on ohjannut Lars Klevberg. Elokuva on uusintafilmatisointi vuoden 1988 *[[Child’s Play]]* -elokuvasta. Elokuvassa ikonisen tappajanuken Chuckyn ääninäyttelijänä toimii Mark Hamill.

## Näyttelijät

## Arvosteluja

## Lähteet

## Aiheesta muualla
*
Korsikan ralli 2019

**Korsikan ralli 2019** (virallisesti *62. Corsica Linea Tour de Corse*) oli Rallin MM-sarjan kauden 2019 neljäs osakilpailu, joka ajettiin 29.–31. maaliskuuta 2019. Kilpailun keskuspaikka oli Bastiassa ja kilpailussa oli 14 erikoiskoetta.
Erikoiskokeiden yhteispituus oli  ja rallin kokonaispituus oli .

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Persepam Madura Utama

**Persatuan Sepak Bola Pamekasan Madura Utama** on indonesialainen Pamesakanin kaupungissa vuonna 1979 perustettu jalkapallojoukkue. Joukkue pelaa Indonesian alimmalla sarjatasolla, Liga 3:ssa.

## Historia
Kaudella 2012–2013 joukkue pääsi Indonesian Superliigaan sijoituttuaan kolmanneksi kaudella 2011–2012. Tammikuussa 2013 joukkue vaihtoi nimensä Persepam Madura Unitedista Persepam Madura Utamaksi.
Heikki Mäkeläinen

**Heikki Kalevi Mäkeläinen** (s. 1941 Ruokolahti) on suomalainen pappi, tutkija, kirkkoneuvos.

## Koulutus
Mäkeläinen tuli ylioppilaaksi 1960 Imatran yhteislyseosta. Helsingin yliopiston teologisessa tiedekunnassa hän suoritti ylemmän teologian kandidaatin (nykyään teologian maisterin) tutkinnon 1965. Vuonna 1971 hän valmistui teologian lisensiaatiksi ja väitteli teologian tohtoriksi 1975. 

Mäkeläinen vihittiin papiksi 1965 Tampereella.

## Työura
Heikki Mäkeläinen toimi Tampereen tuomiokirkkoseurakunnan virallisena apulaisena 1965–1967 sekä Tottijärven kirkkoherrana 1967–1969. Kirkon tutkimuskeskuksen tutkimusassistenttina hän oli 1969–1971, tutkijana 1971–1977 sekä johtajana 1978–1982. Hämeenlinnan kirkkoherrana Mäkeläinen toimi 1982–1990, Kirkkohallituksen kirkkoneuvoksena 1990–2001 sekä Tampereen seurakuntayhtymän kehittämisjohtajana 2002–2004, jolloin siirtyi eläkkeelle.

## Sivu- ja luottamustoimet
Heikki Mäkeläinen toimi Helsingin yliopistossa kirkkososiologian dosenttina 1978–2009.

Kirkolliskokousedustajana Mäkeläinen toimi 1974–1977 ja 1982–1992, Seurakuntahallintokomitean jäsenenä 1971–1972, Kirkkolakikomiteassa 1982–1985 sekä Hiippakuntahallinnon komitean jäsenenä 1995–1998.

Tampereen tuomiokapitulin asessorina Mäkeläinen oli 1983–1986 ja 1988–1990.

Mäkeläinen kuului Hancockin Suomi Collegen johtokuntaan 1993-2006.

## Julkaisuja
* *Tampereen hiippakunta vuosina 1962-1966*. Tampere, 1967.
* *Seurakuntien luottamushenkilöt vuonna 1969*. Kirkon tutkimuslaitos, 1971.
* *Seurakuntasuunnittelu*. Toimittaneet Jouko Sihvo ja Heikki Mäkeläinen. Kirjapaja, 1971.
* *Demokraattisuus seurakunnassa*. Muut tekijät Pekka Palho ja Marjatta Eskola. Kirjapaja, 1972.
* *Suomen evankelisluterilainen kirkko vuosina 1967-1971*. Muut tekijät Jouko Sihvo ja Martti Lindqvist. Kirkon tutkimuslaitos, 1973.
* *Luottamushenkilöt seurakunnan hallinnossa : tutkimus seurakuntahallinnon päätöksenteon edellytyksistä lainsäädännössä ja käytännössä*. Kirkon tutkimuslaitos, 1974.
* *Oivalluksen vaellus kirkossa : hiippakunta- ja pappeinkokousten aloitteet vuosina 1967-1974 ja niiden kohtalo*. Kirkon tutkimuslaitos, 1976.
* *Suomen evankelis-luterilainen kirkko. Vuosina 1976-1979.* Toimittaneet Heikki Mäkeläinen, Harri Heino ja Eero Bäckman. Kirkon tutkimuslaitos, 1981.
* *Hiippakuntajaon uudistaminen.* Muu tekijä Matti Taatila. Kirkon tutkimuslaitos, 1982.
* *Luova hallinto ja johtaminen seurakunnassa.* Kirjapaja, 1988.
* *Osallistumiseen kannustava messu : Tampereen Tuomasmessu vuosina 2002 ja 2007*. Kirkon tutkimuskeskus, 2008.
* *Suomalaisen kirkko Espanjassa*. Kirkkohallitus, 2011.

## Lähteet
Seppo Närhi (päätoimittaja)

**Puutarhaneuvos Seppo Ensio Närhi** (s. 23. marraskuuta 1956 Rautalampi) on vantaalainen viheralan järjestöihminen. Hän on tehnyt pitkän työuran toimittajana viheralan ammattilehdissä sekä yhdistystoiminnassa.

Seppo Närhi on valmistunut Rautalammin lukiosta vuonna 1976 ja opiskeli ensin Kempeleen puutarhaoppilaitoksessa, valmistui hortonomiksi Lepaan puutarhaoppilaitoksesta 1982 ja auskultoi seuraavana vuonna puutarhaopettajaksi. Työn ohessa 1980-luvulla hän opiskeli journalismia Tampereen yliopiston täydennyskoulutuskeskuksessa ja puutarha-alan jatko-opintoja Hämeen ammattikorkeakoulussa 1995.

Vuosina 1984–1992 Närhi oli viheralan toimittaja *Puutarha-Uutiset*-ammattilehdessä (nyk. *[[Puutarha & Kauppa]]*). Vuonna 1992 hän siirtyi perustamaan viheralan ammattilehteä, *[[Viherympäristö]]ä* ja vastaamaan sen toimituksellisesta sisällöstä ja taloudesta. Viherympäristön oheen hän perusti *Vihreän Kirjan*. Lehtityön lisäksi hän on ollut mukana eri tehtävissä Viherympäristöliitossa vuosina 1992–2008 ja uudelleen vuodesta 2013 alkaen. Näistä merkittävimpiä ovat olleet Marketanpuiston näyttelypuiston perustaminen ja siihen liittyvän toiminnan kehittäminen vuosina 1997–2007 sekä Vihervuosi-teemavuodet, erityisesti 1995 ja 2016. Vuodesta 2003 vuoteen 2016 hän oli Viher- ja ympäristörakentajat ry:n toiminnanjohtaja. Vuosina 2013–2016 hän oli osa-aikainen ja vuodesta 2016 30. kesäkuuta 2020 saakka täysiaikainen Viherympäristöliitto ry:n pääsihteeri. Vuodesta 2020 Seppo Närhi oli neljä kautta toimittaja Paratiisi takapihalla -ohjelmassa.

Seppo Närhille on myönnetty Puutarhaliiton hopeinen ansiomerkki ja Vihervuoden Vihreä kaupunki -mitali vuonna 1995, ja Puutarhaliiton kultainen ansiomerkki vuonna 2006. Lisäksi hänelle on annettu Suomen Puunhoidon Yhdistyksen tunnustus Vänkäri sekä Rudus Oy:n tunnustus Vuoden kivenpyörittäjä. Vuonna 2019 Seppo Närhille myönnettiin puutarhaneuvoksen arvonimi. Suomen Puunhoidon yhdistys ry kutsui Närhin kunniajäseneksi vuonna 2019. Seppo Närhi on Marketanpuiston ystävät ry:n kunniajäsen. Vuonna 2020 Seppo Närhille on myönnetty Puutarhaliiton korkein huomionosoitus, pronssinen Unitis Viribus -mitali. Maisemasuunnittelijat ry ja Hortonomien Yhdistys ry kutsuivat vuonna 2020 Seppo Närhin kunniajäseneksi. Keravan Uimarit ry kutsui kunniapuheenjohtajaksi 2023. Seppo Närhi on kirjoittanut kirjat Hortonomien Yhdistys ry:n historiikki (yhdessä Tapio K. Kallion kanssa 1995), Marketanpuisto, Margretebergspark (2000), Oy J-Trading Ab:n historia (2022), Lähivihreän monet tekijät Viheralan kehityskertomus (2023) sekä Lähivihreän monet tekijät osa II Yhdistystoiminnan kehityskertomus (2023) ja Harvialan tarina -historiakirjan 2025. Viherympäristöliitto ry myönsi vuonna 2025 Elämäntyö-tunnustuksen viheralan hyväksi tehdystä työstä.

## Lähteet
Chongming

**Chongming** on saari Jangtsen estuaarissa Chongmingin piirikunnassa Shanghaissa Kiinassa. Saari on pinta-alaltaan Kiinan kolmanneksi suurin. Huomattava osa saaresta on muodostunut vedestä maata keinotekoisesti valtaamalla.

## Maantiede

Chongming sijaitsee Jangtsen estuaarissa sen merene laksevan etelä- ja pohjoisväylän välissä. Hallinnollisesti se on osa Shanghain Chongmingin piirikuntaa, joka käsittää myös muita saaria. Saari on pinta-alaltaan Kiinan saarista kolmanneksi suurin. Pinta-alaa saarella on 1&nbsp;267&nbsp;km². Sen pituus on itä-länsi suuntaisesti 81 kilometriä ja etelä-pohjois suuntaisesti 13–18 kilometriä. Saari on hyvin matala ja keskimäärin vain 1,6–2,6 metriä merenpinnan yläpuolella. Saari on hieman korkeampi luoteis- ja keskiosissaan, sekä matalampi eteläosissaan. Saari on muodostunut ajan myötä joen mukanaan tuomasta ja kasautuvasta lietteestä.

Chongming tunnetaan rehevistä puistaan ja etenkin kosteikoistaan. Saarella on metsien ja kosteikkojen suojelualueita. Se on myös huomattava pysähdyspaikka muuttolinnuille. Dongtangin kosteikolla saarella tavataan syyskuun ja huhtikuun välisenä aikana noin sataa eri lintulajia, niiden mukana esimerkiksi kurkia, haikaroja, sorsia ja haukkoja.

## Historia

Chongmingin tehdään viittauksia historiallisissa lähteissä ensi kertaa jo 600-luvulla, mutta vielä tuolloin se koostui ilmeisesti kolmesta erillisestä saartansa. Saari on muodostunut yhdeksi saareksi vasta myöhemmin. Yksi näistä oli Xisha, jolle perustettiin Tang-dynastian vuonna 705 oma hallinnollinen keskuksensa. Paikka sai nimen Chongming, joka viittaa puhtaaseen maahan ja veteen. Yuan-dynastian kaudella saaresta tuli oma prefektuurinsa ja Ming-dynastian kaudella Suzhoun alainen piirikunta. Nykyisen kaltainen yhtenäinen saari alkoi muodostua vuonna 1681, jolloin vedestä maata valtaamalla siihen liitettiin 30 läheistä särkkää. Saari kärsi kuitenkin pitkään tulvista. Sen väkiluku oli romahtanut toiseen maailmansotaan mennessä. Tulvavalleja ja tulbvilta suojaavia metsävyöhykkeitä alettiin valmistaa vuoden 1949 jälkeen. Myös maan valtaaminen on jatkunut ja saaren pinta-ala on lähes kaksinkertaistunut sitten 1950-luvun. Vedestä vallatun suolaisen maan eheyttämiseksi sillä kasvatettiin ensin puuvillaa, josta voitiin joidenkin vuosien jälkeen siirtyä muihin kasveihin. Vuonna 2009 valmistui puolestaan Shanghain kaupunkialueen Chongmingin saareen Changxingin kautta yhdistävä tunneli ja silta.

## Kulttuuri
Paikallinen pipan soittotyyli Kiinan kulttuuriperinnön luetteloon Shanghain kulttuuriperinnön luetteloon kuuluvat myös muun muassa paikallinen riisiviini ja kansallislaulut. Saarella järjestetään vuosittain naisten kansainväliset pyöräilykisat, sekä useita muita tapahtumia. Saarella sijaitsevat myös esimerkiksi Chongmingin kungfutselainen temppeli, Shou'anin ja Hanshanin temppelit, sekä Tang Yicenin hauta.

## Lähteet
Greenwich (Lontoon kaupunkipiiri)

**Greenwich** *(Royal Borough of Greenwich)* on yksi Lontoon 32:sta kaupunkipiiristä ja sijaitsee kaupunkialueen itäosassa, Thamesin eteläpuolella. Sen pinta-ala on 47 neliökilometriä, ja siellä asui vuonna 2017 noin  ihmistä. Kaupunkipiiri muodostettiin nykyisekseen vuonna 1965, jolloin siihen liitettiin suurin osa silloista Woolwichin kaupunkipiiriä.

Elisabet II:n timanttiriemujuhlan kunniaksi 5. tammikuuta 2010 päätettiin, että vuoden 2012 helmikuun 3. päivästä lähtien Greenwichin kaupunkipiirille myönnettiin kuninkaallisen kaupunki­piirin asema, jolloin sen viralliseksi nimeksi tuli *Royal Borough of Greenwich*. Sama asema oli ennestään ollut vain kolmella kaupunki­piirillä, jotka olivat Lontooseen kuuluvat Kingston ja Kensington and Chelsea sekä Lontoon ulkopuolinen Windsorin ja Maidenhearin kaupunki­piiri. Perusteina tämän aseman myöntämiselle olivat Greenwichin historiallinen merkitys kuninkaiden asuin­paikkana, sen asema nollameridiaanin sijainti­paikkana ja Unescon maailman­perintö­kohteena.

## Hallinto
Hallinnollisesti Greenwichin kaupunkipiiriin kuuluvat Greenwich Westin ja Peninsulan alueet. Se muodostettiin vuonna 1965 yhdistämällä aikaisempi Greenwichin kaupunkipiiri ja se osa aikaisemmasta Woolwichin kaupunkipiiristä, joka oli Thamesin eteläpuolella. Yhdessä Blackheathin Westcomben, Charltonin, Glundonin, Woolwichin ja Woolwich Commonin kanssa se valitsee yhden edustajan Britannian parlamenttiin.

## Lähteet
Pinacosaurus

**Pinacosaurus** (nimen merkitys: ”lautalisko”) on sukupuuttoon kuollut panssariselkiin kuuluva dinosaurussuku, joka eli myöhäisliitukauden Santonum- ja Campania-vaiheilla. Sen jäänteitä on löydetty Mongoliasta ja Pohjois-Kiinasta. *Pinacosaurus* jaetaan kahteen lajiin, *Pinacosaurus grangeri* ja *Pinacosaurus mephistocephalus*. Jälkimmäisellä lajilla oli päässään ylimääräinen pari ”pirunsarvia”, mistä se on saanut Mefistofeleeseen viittaavan nimensä.

## Ulkonäkö ja koko

*Pinacosauruksen* pituudeksi on arvioitu noin 5 metriä ja painoksi 1,9 tonnia. Se oli varsin kevytrakenteinen ankylosauridi, ja sen jalkaluut olivat sirommat ja jalkaterät pienemmät kuin ryhmän muilla edustajilla. *Pinacosauruksen* eturaajat olivat raskaasti panssaroidut ja niissä oli viisi varvasta, kun taas takaraajoissa oli neljä. Kyljissä ja lanteissa oli lyhyitä piikkejä. *Pinacosauruksen* pää oli hyvin pieni ja kallossa oli enemmän aukkoja kuin muilla ankylosaurideilla.

## Löydöt

*Pinacosaurus* tunnetaan useasta yksilöstä, minkä ansiosta koko eläin on pystytty rekonstruoimaan. Pelkästään poikasia on löydetty yli 15, sillä kahdessa eri löydöksessä on useita toisiaan vasten painautuneita poikasia, jotka luultavasti kuolivat hiekkamyrskyssä. *Pinacosaurus* on yksi harvoista panssariselistä, jonka poikasia ylipäätään on löydetty. Poikaset antavat hyvän käsityksen siitä, miten eläimen selkäpanssari ja luuranko liittyivät toisiinsa, kun taas aikuisilla yksilöillä tämä on vaikeasti tulkittavissa.

## Elintavat
*Pinacosaurus* eli aavikoilla, ja käytti luultavasti ravinnokseen vesireittien ja keitaiden kasvillisuutta. Hiekkamyrskyssä kuolleet poikaset osoittavat eläimen liikkuneen laumoina. *Pinacosaurus* käytti pientä häntänuijaansa aseena pieniä teropodeja vastaan. Alueella ei luultavasti elänyt suurikokoisia petodinosauruksia, jotka olisivat käyneet täysikasvuisen *Pinacosauruksen* kimppuun.

## Lähteet
Juuri ja juuri olemassa

**Juuri ja juuri olemassa** on hämeenlinnalaisen Ultramariinin esikoisalbumi, joka ilmestyi 17. marraskuuta 2003. Albumin on tuottanut Ultramariini itse, ja sen miksasi Janne Saksa.
Albumin tunnetuimmaksi kappaleeksi nousi ”Elohopeaa”, joka sijoittui verkkomedia Nuorgamin ”2000-luvun kotimaiset pophelmet”-äänestyksessä toiseksi.

## Kappaleet
 Jouset kappaleisiin 6 ja 8 sovitti Tuomas Ilmavirta ja soitti Sairio String Ensemble.

## Kokoonpano
* Matti Johannes Koivu – laulu, kitara
* Ville Aalto – kitara
* Juri Kaskela – rummut
* Teemu Vilmunen – bassokitara
* Tuomas Ilmavirta – kosketinsoittimet
Lähde: 

## Arvostelut

## Lähteet
Formula 2 Bahrainin Grand Prix 2019

**Formula 2 Bahrainin Grand Prix 2019** oli Formula 2 -kauden 2019 ensimmäinen osakilpailu, joka ajettiin 30.–31. maaliskuuta Bahrainin moottoriradalla Sakhirissa Bahrainissa.

## Tulokset
### Aika-ajot

### Lauantain kilpailu

### Sunnuntain kilpailu

## Muuta
* Anthoine Hubertin, Mick Schumacherin, Nikita Mazepinin, Giuliano Alesin, Zhou Guanyun, Tatiana Calderónin, Juan Manuel Correan ja Mahaveer Raghunathanin ensimmäinen kilpailu.
* Sérgio Sette Câmaran ensimmäinen kilpailu DAMSilla.
* Nobuharu Matsushitan ensimmäinen kilpailu Carlinilla.
* Luca Ghiotton ensimmäinen kilpailu Virtuosilla.
* Nyck de Vriesin ensimmäinen kilpailu Artilla.
* Ralph Boschungin ensimmäinen kilpailu Tridentillä.
* Callum Ilottin ensimmäinen kilpailu Charouzilla.
* Jack Aitkenin ja Dorian Boccolaccin ensimmäinen kilpailu Campoksella.
* Virtuosin ensimmäinen kilpailu.
* Zhou Guanyun ensimmäinen nopein kierros.

## Katso myös
* Bahrainin Grand Prix 2019

## Lähteet
Tseng Li-Cheng

**Tseng Li-Cheng** (), aiempi nimi **Tseng Pei-hua** (, s. 26. joulukuuta 1986) on taiwanlainen taekwondon olympiamitalisti.

Tseng saavutti olympiapronssia 57 kg:n painoluokassa Lontoossa 2012. Hävittyään välierässä britti Jade Jonesille pistein 6−10 hän kukisti pronssiottelussa Suvi Mikkosen 14−2. Hän sai  samassa painoluokassa MM-pronssia Kööpenhaminassa 2009

Tseng on saavuttanut Aasian kisoissa 59 kg:n sarjassa hopeaa Busanissa 2002 ja pronssia Dohassa 2006. Hän on voittanut Aasian-mestaruuden 59-kiloisissa 2002 ja 2006 sekä 57-kiloisissa 2010 ja 2012. Hopeaa hän saavutti 63&nbsp;kg:n sarjassa 2008.

Tseng saavutti nuorten Aasian-mestaruuskilpailuissa 59-kiloisissa hopeaa 2001 ja pronssia 2003. Opiskelijoiden MM-kilpailuissa hän sai kultaa 2008 (59 kg) ja 2010 (57 kg), hopeaa 2012 (57 kg) sekä pronssia 2006 (59 kg). Universiadeissa 2009 hän saavutti hopeaa 59&nbsp;kg:n painoluokassa.

## Lähteet
Toinen nainen

**Toinen nainen** on suomalaislaulaja Jannika B:n 29. maaliskuuta 2019 julkaistu kolmas studioalbumi. Albumin on tuottanut Joonas Angeria. Albumi sijoittui ensimmäisellä listaviikollaan Suomen virallisen albumilistan kahdeksanneksi, mutta nousi seuraavalla viikolla listan 5. sijalle.

Albumilta oli ennakkoon julkaistu kolme singleä sekä albumin ulkopuolelle jääneen ”Sudenhetkellä”-singlen B-puolena ollut kappale ”Vantaan kokoinen yksinäisyys” -kappale.

## Kappaleet

## Lähteet

## Aiheesta muualla
* Jannika B:n uudessa musiikissa kuuluvat erot ja pettämiset: "Uskon, että tämä levy kiteyttää paljon asioita" | MTV Uutiset
* Jannika B vieraana: Toivon kaikkien voimaantuvan Aamun takana -biisistä | YleX Aamu: Viki ja Köpi
Southwark (Lontoon kaupunkipiiri)

**Southwark** *(London Borough of Southwark)* on yksi Lontoon 32:sta kaupunkipiiristä ja sijaitsee Thamesjoen eteläpuolella vastapäätä Lontoon Cityä. Sitä ympäröivät Lambeth lännessä, Lewisham idässä ja Bromley etelässä. Southwarkin pinta-ala on 29 neliökilometriä, ja siellä asui vuonna 2017 noin  ihmistä. Noin kolmasosa väestöstä kuuluu etnisiin vähemmistöihin, kuten afrikkalaisiin, afrokaribialaisiin ja Kyproksen turkkilaisiin.

## Lähteet
Sutton (Lontoon kaupunkipiiri)

**Sutton** *(London Borough of Sutton)* on yksi Lontoon 32:sta kaupunkipiiristä ja sijaitsee kaupunkialueen eteläosassa Surreyn vastaisella rajalla. Sen pinta-ala on 44 neliökilometriä, ja siellä asui vuonna 2017 noin  ihmistä. Sutton sai nykyiset rajansa vuonna 1965, kun Sutton and Cheam, Beddington and Wallington ja Carshalton yhdistettiin yhdeksi kaupunkipiiriksi.

Suttonin alueella sijaitsee useita historiallisia kyliä. Sen läpi rakennettiin Brightonin maantie 1700-luvun puolivälissä ja Surreyn rautatie 1800-luvun alussa. Rautatiellä kulkivat aluksi hevosvetoiset vaunut. Modernin rautatien tulo aloitti alueen kasvun, ja maailmansotien välisenä aikana siitä tuli Lontoon esikaupunki, jonka kylät muuttuivat ostoskeskuksiksi.

Suttonia pidetään lapsille hyvänä kasvuympäristönä. Vuonna 2013 Suttonin alakoulut arvioitiin Lontoossa jaetulle parhaalle tilalle ja koko maassa jaetulle kolmannelle sijalle. Alueella on kolme rautatieasemaa.

## Lähteet